মোদির সঙ্গে সাক্ষাৎ করলেন ব্রিটেনের প্রধানমন্ত্রী!

ওয়েব ডেস্ক : প্রধানমন্ত্রী নরেন্দ্র মোদির (Narendra Modi) সঙ্গে সাক্ষাৎ করলেন ব্রিটেনের প্রধানমন্ত্রী কিয়ের স্টার্মার (Keir Starmer)। বৃহস্পতিবার মুম্বইয়ে দুই রাষ্ট্রনেতা সাক্ষাৎ করলেন। সূত্রের খবর, এদিন দুই নেতা বৈঠক করবেন। সেখানে দু’দেশের কৌশলী অংশীদারিত্ব নিয়ে আলোচনা হবে। আগামী দিনের রোডম্যাপ নিয়েও আলোচনা হতে পারে। জানা যাচ্ছে, এদিন মোদি-স্টার্মারের বৈঠকে বাণিজ্য থেকে শুরু করে প্রযুক্তি, শিক্ষা সহ একাধিক বিষয় নিয়েও আলোচনা হবে।

উল্লেখ্য, ২০২৪ সালের জুন মাসে ব্রিটেনের প্রধানমন্ত্রী পদে বসেছিলেন কিয়ের স্টার্মার (Keir Starmer)। ৬৫০ আসনের হাউস অফ কমন্সে ৪১২টি আসনের মধ্যে ৪১২ আসনে জেতে লেবার পার্টি। যার ফলে ১৪ বছর পর ক্ষতায় আসে তারা। প্রধানমন্ত্রী পদে বসার পরেই স্টার্মারকে অভিনন্দন জানিয়েছিলেন প্রধানমন্ত্রী নরেন্দ্র মোদি (Narendra Modi)। তার পরেই ব্রিটিশ প্রধানমন্ত্রীকে ভারতের আসার জন্য আমন্ত্রণ জানিয়েছিলেন তিনি। সেই আবেদনে সাড়া দিয়ে ভারত সফরে এসেছেন স্টার্মার।

আরও খবর : বিহার ভোটে AI ব্যবহারে কড়া নির্দেশ নির্বাচন কমিশনের!

বুধবার, মুম্বইয়ের শিবাজি মহারাজ আন্তর্জাতিক বিমানবন্দরে ব্রিটিশ প্রধানমন্ত্রীর বিমান অবতরণ করে। তাঁকে সেখানে স্বাগত জানান মহারাষ্ট্রের মুখ্যমন্ত্রী দেবেন্দ্র ফড়ণবিস। সঙ্গে ছিলেন উপমুখ্যমন্ত্রী একনাথ শিণ্ডে, অজিত পওয়ার এবং রাজ্যের রাজ্যপাল আচার্য।

এর পরেই প্রধানমন্ত্রী নরেন্দ্র মোদি (Narendra Modi) তাঁকে স্বাগত জানিয়ে এক্স হ্যান্ডেলে লেখেন, “যুক্তরাজ্যের সর্ববৃহৎ বাণিজ্য প্রতিনিধিদলের সঙ্গে আপনার ঐতিহাসিক প্রথম ভারত সফরে প্রধানমন্ত্রী কেয়ার স্টার্মারকে স্বাগত জানাই। একটি শক্তিশালী, পারস্পরিক সমৃদ্ধ ভবিষ্যতের জন্য আমাদের ভাগ করা দৃষ্টিভঙ্গিকে এগিয়ে নিয়ে যেতে আগামীকাল আমাদের বৈঠকের জন্য অধীর আগ্রহে অপেক্ষা করছি।”

অন্যদিকে, গত জুলাই মাসে ব্রিটেন সফরে গিয়েছিলেন প্রধানমন্ত্রী নরেন্দ্র মোদি। সেখানে গিয়ে বাণিজ্যচুক্তি সেরেছিলেন তিনি। তার দু’মাস পরেই ভারতে এলেন ব্রিটিশ প্রধানমন্ত্রী। এদিকে মোদি (Modi) ও স্টার্মারের (Starmer) বৈঠকের দিকেই তাকিয়ে রয়েছে দুই দেশে। এই বৈঠকেই দুই নেতার মধ্যে একাধিক বিষয় নিয়ে আলোচনায় দুই দেশের মধ্যে সম্পর্ক আরও মজবুত হবে বলে মনে করছেন বিশেষজ্ঞরা।

দেখুন অন্য খবর :